Clay

- Jobb: Zöld

Kontaktlencse: Kék (ritka)

Spanyol

Dana (Unokanővér)

## A képességéről

Kommunikálni a holtak szellemével... Ez ennél többről szól.

***Médium*.** (Latin eredetű szó, középen elhelyezkedőt jelent. Két egymástól távol eső vagy minőségben különböző közeget köt össze és lehetővé teszi köztük az energia és az információ cserét. - Röviden: ***Közvetítő.**)*

Clay sokáig nem volt vele tisztában, hogy képessége alapján egy ilyen szerepet tölt be, és hogy ez pontosan mit is jelent. Talán még most sem teljesen. De szép sorjában kitapasztalja, mi mindenre képes ennek köszönhetően.

* A közvetítés, avagy megszállás (attól függően, tudatos-e részéről) volt az első, amit a szellemek észlelése után, ugyan akaratlanul, de elsajátított. Ilyenkor kvázi csatornaként funkcionál a holtak, illetve azok szellemeinek számára, akik, ha rendelkeztek életükben különleges képességekkel, azokat az ő testében is kiválóan képesek használni. Ha szándékosan adta a fejét ilyesmire, akkor sem garantált, hogy minden emléke meg fog maradni a közvetítés idejéről. Attól függ, elég kompatibilis volt-e az adott lélekkel, az egész hercehurca mennyi energiáját szívta el, és persze, hogy az elején mennyivel rendelkezett. Van, hogy mindenre emlékszik, és van, hogy semmire sem. Hogy közben mennyire van észnél, az nagyjából ugyanígy fest.

* Kitűnő, néha már-már félelmetesen jó megérzései vannak. Ennek egy következő lépcsőfoka, mikor előzetes ismeretek nélkül egyszerűen csak tud dolgokat. Dolgokat, melyekről korábban még soha sem hallott, valahogy mégis beszivárognak a tudatába. Ez azért (még) nem túl gyakori eset.

* Mostanában pszichometriával is kísérletezik. (Ami azt az érzékelési képességet jelenti, melynek során kezünkkel érzékeljük egy tárgy rezgéseit. E képesség lényege, hogy megtudhatjuk egy tárgy történetét, és felvilágosítást kaphatunk tulajdonosáról.)

Igazából minden felsorolt képessége a különböző lények, szellemek, helyszínek, vagy épp tárgyak rezgéseinek észlelésén alapul, sok mindent képes meghatározni, vagy befolyásolni, míg ezeknek a minőségével tisztában van.

**Egyéb:** Néha csak úgy akaratán kívül kanalakat hajlítgat vacsora közben, ha felhúzzák ablakokat tör ki vagy ajtókat csapkod anélkül, hogy hozzájuk érne. És hasonlók. Néha el szokott ilyen formában szabadulni az ereje.

**Fontos:** A médiumnak érzékeny, kifinomult, erős idegrendszerrel és erős fizikai testtel kell rendelkeznie. Csak így őrizheti meg mentális és fizikai egészségét.

**Hátulütő:** Ha túl sokat használja a képességét, jelentősen lemerül mind fizikailag, mind szellemileg, ez pedig tökéletes lehetőséget ad akár a gyengébb szellemeknek is a teste beleegyezése nélkül való megszállására. Nosztalgikus, hm?

Egészen 13-14 éves koráig ez rendszeresen előfordult vele. Az akkoriban a képessége elfojtására törekedő fiúnak még fogalma sem volt róla, miként kapcsolhatja képességét ki, vagy éppen be.

Négy éves kora óta látja és hallja a szellemeket, amire mindig is csak nyűgként és problémái forrásaként tekintett. Régen minden erejével azon volt, hogy valahogy megszabaduljon ettől a képességtől, viszont idő közben akarva-akaratlanul is egyre jobban uralni kezdte, ami sokszor ki is segítette őt a bajban. Talán ennek köszönhetően kezdett el kicsit a gondolkodásmódja is megváltozni ezzel kapcsolatban. Mondhatni megbarátkozott a helyzettel, és akármennyire is próbál ellenállni a karakterétől szerinte teljesen idegen hősködésnek, gyakran alakul úgy, hogy ennek ellenére végül mégis segít másokon a médiumi képességeivel. Ez egy időben kicsit másképp festett, mikor egy gonosz szellem próbálta befolyása alatt tartani őt, ám ez csak részben sikerült neki. Sok dolgot tett, ami a jelenlétének volt köszönhető, és amit megbánt, de a végén fordult a kocka. A fiú használta ki az említett szellemet, majd ezután meg is szabadult tőle. De sajnos nem végleg.

## A személyiségéről

Egyszerűen szörnyű, nem lehet rajta kiigazodni. Mikor már végre kiderülne róla, hogy neki is van szíve, mindig mond vagy tesz valamit, amivel ezt rögtön megcáfolja, és sokszor még a barátait sem kíméli. Általában a stílusa semleges vagy bunkó, és az, hogy ha valaki idősebb nála, nem váltja ki belőle automatikusan a tisztelet leghaloványabb formáját sem, ehhez nála sokkal többre van szükség. Irányíthatatlan, önző, és türelmetlen. Nagyon hamar felkapja a vizet, akár apróságok miatt is. De legeslegjobban az akasztja ki, ha faképnél hagyják, vagy levegőnek nézik. Csillagjegye az Oroszlán, és ez meglátszik jellemén is: A figyelem hiánya teljesen kiakasztja. Persze ezek mellett azért akad pár pozitív tulajdonsága is, mint például a...

Hát... Nagyon ügyesen rejtegeti őket, az biztos. De talán akad pár ember körülötte, akik felfedezték ezeket.

## A kinézetéről

A maga 185 centijével elég magasnak mondható. A sok édesség nem látszik meg rajta, testalkata igen csak edzett. Haja hol hosszabb (maximum lapockáig érő) hol rövidebb, de ami biztos, hogy a rendezetlensége szinte állandó, és hogy ez remekül áll neki. A legritkább esetekben még mindig kék kontaktlencsével leplezi felemás színű szemeit, de erősen gondolkodik azon, hogy ezt teljesen elhagyja. Néha látni iskolai egyenruhájában (fehér ing, sötétkék nyakkendő, szürke-kék kockás nadrág), azon kívül az egyszerű farmer-póló/ing összeállítás a rá jellemző, legalábbis általában. Vannak alkalmak, mikor kénytelen több eleganciát vinni a megjelenésébe, de mintha kötelező lenne, minden összeállításban jól néz ki. Utóbbi esetben is, amilyen szokatlan lehet, legalább annyira kelt természetes és megnyerő hatást, például egy öltönyben.

## Egyéb infók/érdekességek

* Szülei 12 éves korában elváltak.
* Elvileg az apjával él, de ő sokat van távol a munkája miatt, így gyakorlatilag mindig egyedül van otthon.
* A rendrakás és a takarítás lenyugtatja, amiből kisebb mániája alakult ki még gyermekkorában.
* Függőségei közé tartoznak elsősorban az édességek, másodsorban a cigaretta, de utóbbiról időnként leszokik. Az alkoholt nagyon jól bírja, (sajnos) úgy alakult, hogy korán kezdte az edzést.
* Hűséges típusnak tartja magát. Egyedül csak a szőke lányok tudják komolyabban lekötni a figyelmét.

**Clay ismerősei**
**Mutáns lányok**April, Helena
**Majmok**Rin, Gou
**Ellenségek**Iku, Jason, Sarah